C 47/222
FI
Euroopan unionin virallinen lehti
7.2.2023
Torstai 7. heinäkuuta 2022
korruption ja muun kielletyn toiminnan torjumiseksi erityisesti osana pyrkimyksiä lisätä sen läsnäoloa EU:n ulkopuolella; kehottaa EIP:tä laajentamaan yhteistyötään kumppanimaiden kansallisten viranomaisten kanssa; muistuttaa, että Nairobin alueellinen päätoimipaikka on ollut toiminnassa vuodesta 2019 lähtien; pitää myönteisenä marraskuussa 2021 tehtyä päätöstä sen muuttamisesta EIP:n uudeksi Nairobi Hub -keskukseksi, jolla helpotetaan yhteistyötä Kenian, Afrikan, Team Europen ja maailmanlaajuisten kumppaneiden kanssa ja edistetään yksityisten ja julkisten investointien painopisteiden huomioon ottamista sekä ilmastotoimia, innovointia ja digitaalisia investointeja koskevan asiantuntemuksen laajentamista;
32. korostaa kehitysrahoituksen johdonmukaisuuden, täydentävyyden ja tehokkuuden merkitystä; kehottaa tässä yhteydessä EIP:tä vahvistamaan yhteistyötä keskeisten kumppanien kanssa; kehottaa EIP:tä helpottamaan pienten kehitysrahoitusalan toimijoiden osallistumista sen toimiin; kehottaa EIP:tä lisäksi kiinnittämään enemmän huomiota yksityisten investointien houkuttelemiseen ja kotimaisten resurssien käyttöönottoon vähemmän kehittyneissä maissa;
Avoimuus ja hallinto
33. muistuttaa, että yleisenä tavoitteena on julkaista tietoa hankkeista kolme viikkoa ennen EIP:n hallintoneuvoston hyväksyntää; on huolissaan avoimuuden vähenemisestä erityisesti siltä osin kuin on kyse hankkeita koskevien tietojen oikea-aikaisesta julkistamisesta; palauttaa mieliin, että vuonna 2010 kaikista hankkeista 96,1 prosenttia julkaistiin kolme viikkoa ennen hallintoneuvoston hyväksyntää, ja vuonna 2020 vastaava osuus oli vain 60 prosenttia; panee merkille, että EIP:n mukaan tämä laskusuuntaus johtuu EIP:n tiiviimmästä sitoutumisesta yksityisen sektorin yrityksiin; pitää valitettavana liikesalaisuutta koskevien säännösten käytön lisääntymistä; toteaa tässä yhteydessä, että sekä liikesalaisuutta ja erityisesti pk-yrityksiä koskevat säännökset ovat erityisen tärkeitä ja että avoimuus on keskeinen tekijä demokraattisten periaatteiden, myös ihmisoikeuksien, suojelemisessa, ja kehottaa EIP:tä pyrkimään tasapainoon näiden kahden tekijän välillä pitäen mielessä, että EIP:n varat ovat julkisia varoja ja niihin olisi aina sovellettava julkista valvontaa ja vastuuvelvollisuutta; kehottaa lisäämään avoimuutta ja vastuuvelvollisuutta, myös EU:n toimielimiä ja erityisesti parlamenttia kohtaan; korostaa lisäksi, että jotkin viimeaikaiset hankkeet, jotka ovat edellyttäneet ympäristövaikutusten arviointia, on julkaistu vasta hyväksymisen jälkeen; muistuttaa lisäksi, että yksityisten sijoittajien kannalta paras standardi on julkaista kaikki hankkeet vähintään 30 päivää ennen niiden hyväksymistä ja että Kansainvälinen rahoitusyhtiö (Maailmanpankkiryhmän jäsen), joka rahoittaa vain yksityisen sektorin hankkeita, julkaisee ympäristövaikutusten arvioinnit 60 päivää ennen rahoituspäätösten tekemistä; muistuttaa, että pörssiyhtiöiden on toimittava sellaisten sovellettavien pääomamarkkinasääntöjen mukaisesti, joihin sisältyy määräyksiä tietojen jakamisesta; muistuttaa Euroopan oikeusasiamiehen äskettäisistä suosituksista, joiden mukaan EIP:n on omaksuttava kunnianhimoisempi lähestymistapa julkistamiskäytäntöönsä, toimittava avoimuutta koskevan EU:n lainsäädännön mukaisesti ja noudatettava suurempaa avoimuutta rahoittamiensa hankkeiden mahdollisten ympäristövaikutusten osalta; kehottaa EIP:tä panemaan nämä suositukset täytäntöön mahdollisimman pian;
34. toistaa pyyntönsä, että parlamentti ja EIP tekisivät toimielinten välisen sopimuksen EIP:n asiakirjojen ja tietojen saatavuuden parantamiseksi ja demokraattisen tilivelvollisuuden lisäämiseksi, mukaan lukien mahdollisuus esittää EIP:lle kirjallisesti vastattavia kysymyksiä sekä kuulemisten ja taloudellisten vuoropuhelujen järjestäminen;
35. kehottaa EIP:tä lisäämään raportointiaan parlamentille päätöksistään, saavutetusta edistymisestä ja sen lainananto­ toimien vaikutuksista esimerkiksi säännöllisellä jäsennellyllä vuoropuhelulla;
36. pitää uutta avoimuuspolitiikkaa hukattuna tilaisuutena; kehottaa EIP:tä pohtimaan kriittisiä arvioita ja pitää valitettavana, että EIP on jättänyt osittain huomiotta parlamentin hyvin selkeät vaatimukset sen avoimuuspolitiikan parantamisesta muiden rahoituslaitosten parhaiden käytäntöjen ja standardien mukaisesti; suhtautuu myönteisesti EIP:n toimien täydentävyyttä koskevien vaikutustenarviointien julkaisemiseen osana sen täydentävyyden ja vaikutusten mittaamista koskevaa kehystä; pitää valitettavana, että uudella politiikalla ei edistetä merkittävästi ennakkoon julkaisemista silloinkaan, kun kyseessä ovat yli 50 miljoonan euron hankkeet, joita rahoituksen välittäjät toteuttavat, vaikka EIP:n on toimittava julkistamisolettaman mukaisesti täyttääkseen tehtävänsä EU:n julkisena pankkina; panee merkille, että uusi politiikka ei velvoita EIP:tä julkaisemaan ennakkoon hankkeiden valintaa koskevia tietoja eikä varsinkaan tietoja asianmukaisesta huolellisuudesta ennen EIP:n hallintoneuvoston päätöstä kansainvälisten rahoituslaitosten käytäntöjen mukaisesti; pitää myös huolestuttavina kolmansien osapuolten kaupallisiin etuihin ja markkinoiden väärinkäyttödirektii­